Un parc de joacă dintr-o localitate din Alba arată ca după bombardament!
Parcul de joacă din Sâncrai arată ca o ruină
Supărare mare în Sâncrai, localitate aparținătoare municipiului Aiud. Parcul de joacă situat pe strada Andrei Mureşan, construit de fostele administrații și în care odinioară se jucau puținii copii din sat, este într-o stare jalnică.
Cu un carusel dezmembrat, o bancă pe care nu te poți așeza, un leagăn ce abia se mai ține în picioare, fără cale de acces și o baltă în care se scurg toate mizeriile de pe drum și din alte părți, parcul, care acum câțiva ani arăta "omenesc", acum este năpădit de bălării și pe cale de desființare, mai bine spus de autodesființare.
Locuitorii din Sâncrai reclamă faptul că nimeni din administrația locală nu se mai interesează, de ani buni, nici de părculețul respectiv, nici de starea în care se află străzile satului. "Ne-au cam uitat! Acum 4 ani, de alegeri, au venit cârduri, cârduri, au promis marea cu sarea și ne rugau să-i votăm.
Acum, sezonul muncii de lămurire a revenit. Deh, se apropie alegerile. Parcul de joacă a fost lăsat așa de ani de zile. Nimeni nu s-a mai ocupat de el. Este adevărat că și locuitorii din zonă au partea lor de vină, aducând aici unele resturi sub vegetația care l-a năpădit din cauza nepăsării.
Citește și: Persoana care a "înnobilat" zona Castelului de la Sâncrai cu gunoaie, identificată și sancționată de autorități: Obligată să își adune propriul gunoi
Acum administrația a început să ne bage din nou în seamă, am devenit din nou interesanți și a tăiat lăstărișul care a năpădit părculețul și acoperea mizeria strânsă acolo. Mai bine o lăsau așa, abia nu se vedea «minunea» de acolo", ne-a declarat un locuitor din zonă.
La rândul ei, o altă doamnă ne-a spus: "Aici, la noi, pe vremuri, exista o grădiniță, atunci s-a făcut și acest părculeț. Atunci erau copii mulți. Aveam două școli, una în limba maghiară, una în limba română. Acum nu mai sunt copii, adică mai sunt doar câțiva. Din această cauză, domnii de la primărie nu ne prea bagă în seamă, noi nu suntem importanți decât o dată la 4 ani".
Din discuțiile avute cu locuitorii din zonă, am înţeles că parcul de joacă pentru copii din Sâncrai a fost amenajat în urmă cu zeci de ani, apoi a fost lăsat de izbeliște ca un fel de amintire a regimului comunist, însă astăzi arată interesul și grija administraţiilor trecute și ale celor mai noi pentru cei peste 600 de locuitori ai satului.
Secțiune Știri sub articolul principal
Urmăriți Ziarul Unirea și pe GOOGLE ȘTIRI
Știri recente din categoria Curier Județean
VIDEO 600 de inimi confecționate manual prin metoda origami, împărțite de echipa de robotică Xeo din Alba Iulia, de 8 martie, femeilor din oraș
600 de inimi confecționate manual prin metoda origami, împărțite de echipa de robotică Xeo din Alba Iulia, de 8 martie, femeilor din oraș În data de 8 martie 2024 echipa de robotică Xeo din Alba Iulia a organizat un eveniment special pentru a sărbători Ziua Internațională a Femeii. Membrii echipei au împărțit inimioare tuturor femeilor […]
Secțiune Articole Similare
-
Opinii - Comentariiacum 24 de ore
MESAJE de 8 MARTIE, Ziua Femeii 2024. Urări, felicitări, SMS-uri pentru femeile din viața voastră: mame, iubite, colege sau profesoare
-
Opinii - Comentariiacum o zi
FELICITARI de 8 MARTIE 2024. MESAJE și URARI de ZIUA FEMEII
-
Curier Județeanacum 3 zile
ISTORICUL zilei de 8 MARTIE – Ziua Internaţională a Femeii. Cum a apărut această sărbătoare în lume
-
Curier Județeanacum 2 zile
Istoricul şi semnificaţia zilei de 8 Martie. De când se serbează și când a devenit zi oficială
-
Opinii - Comentariiacum 3 zile
MESAJE de 8 martie 2024, ZIUA FEMEII. Un buchet de SMS-uri şi URĂRI parfumate pentru femeile din viaţa voastră
-
Actualitateacum 2 zile
8 Martie, Ziua Internaţională a Femeii: Semnificație. Când a apărut? Cum este sărbătorit 8 Martie în lume?